  Григорий Фомин Анжелика Тихонова корреспондент Оштолэзьлэн нырысетӥ нуналъёсаз Удмуртие шуныт куазь вуоз. Кема дыр ӵоже кот лымы усёз, зороз. Со сярысь элькунъя Гидрометцентрлэн пресс-службаез ивортӥз. 1-2 оштолэзе лымыялоз, кот лымы усёз. Сюресъёс вылын лымы вӧлдэт луоз. Удмуртарняе омырын температура уйин -7…-12 градус, нуназе -3…+2 градус возиськоз. Кӧснуналэ уйин -2…-6 градусозь, уйпал ёросъёсын -9 градусозь, нуназе -2…+3 градус луоз. 2-3 оштолэзе тӧл кужмоялоз, дырын-дырын секундскын 9-14 метре пельтылоз  3-4 оштолэзе кема но трос зороз, интыосын зорен суро кот лымы усёз. Омырын эшшо шунытгес кариськоз. Уйёсы -2…+3 градус возиськоз. Арнянуналэ нуназе +5…+10 градус, вордӥськонэ +3…+8 градус луоз. Оштолэзьлэн нырысетӥ ньыль нуналэз ӵоже толэзьем эсэплэн 50-75 процентэз зор-кот усёз шуыса чаклало. Нырысь-валысь эскеронъёсъя, 5-6 оштолэзе температура кӧня ке лэзькоз, зор-кот ӧжытгес усёз. Тегъёс: куазь тулыс Удмуртия Ижкар  